KAVATSUSTE KOKKULEPE

Narvas …. jaanuaril 2018

Ida-Virumaa Omavalitsuste Liit, mida esindab juhatuse liige Veikko Luhalaid ja tegevdirektor Arno Rossman ühelt poolt ja Narva Linn, mida esindab volikogu esimees Aleksandr Jefimov ja linnapea Tarmo Tammiste teiselt poolt,

Sõlmisid alljärgneva kavatsuste kokkuleppe:

Käeolev kavatsuste kokkulepe on tingitud maavalitsuste tegevuse lõpetamisest ja nende ülesannete üleandmisest, 1. jaanuaril 2018 jõustuva kohaliku omavalitsuse korralduse seaduse § 61 lõikes 2 ja § 22 lõike 1 punktis 37 sätestatust ning arvestades 1. jaanuaril 2018 jõustuva Vabariigi Valitsuse seaduse § 10512 lõiget 2, rahvatervise seaduse § 10 lõiget 1, rahvaraamatukogu seaduse § 5, lähtudes haridus- ja teadusministeeriumiga sõlmitud riigieelarvelise toetuse kasutamise lepingust.

Käesoleva kokkuleppe eesmärk on näha ette tingimused, mille alusel võtab Narva Linnavolikogu vastu otsuse delegeerida omavalitsusüksustele ühiselt täidetava ülesannete (maakonna arengu kavandamise ja selle elluviimise suunamise ülesanne, rahvatervise ja maakonna turvalisuse valdkonna ning kultuurikorralduse ülesanne) täitmise Ida-Virumaa Omavalitsuste Liidule.

Narva Linnavolikogu kinnitab valmisolekut, võtta vastu otsus delegeerida maakonna arengu kavandamise ja selle elluviimise suunamise ülesanne, rahvatervise ja maakonna turvalisuse valdkonna ning kultuurikorralduse ülesanne Ida-Virumaa Omavalitsuste Liidule, eeldusell, et Ida-Viru maakonna arengustrateegia koostamine antakse Ida-Viru Ettevõtluskeskusele.

Ida-Virumaa Omavalitsuste Liit kinnitab, et juhul, kui Narva Linnavolikogu võtab vastu ülesannete delegeerimise otsuse ja Vabariigi Valitsus annab nimetatud ülesannete täitmise Ida-Virumaa Omavalitsuste Liidule, annatakse maakonna arengustrateegia koostamise ülesanne , koos selleks vajalike rahaliste vahenditega, Ida-Viru Ettevõtluskeskusele.

Kokkulepe jõustub mõlema poole allkirjastamisel

……………………….. …………………………………